EkBass/fiwiki-20250220-pages-articles huggingface dataset:
Cape Canaveral AFS LC-12

Cape Canaveral Air Force Station Launch Complex 12 (LC-12) oli rakettien laukaisukompleksi Cape Canaveral Space Force Stationissa Floridassa. Kompleksia käytettiin vuosina 1958–1967 Atlas-rakettien laukaisuihin. == Historia == Alustan rakennustyöt käynnistyivät tammikuussa 1956 ja Yhdysvaltain ilmavoimat hyväksyi sen käyttöön seuraavan vuoden elokuussa. Rakentamiseen meni kaikkiaan noin 7,3 miljoonaa dollaria. Kompleksin ensimmäinen laukaisu tapahtui 10. tammikuuta 1958, kun siltä laukaistiin Atlas A -raketti. Saman vuoden joulukuussa laukaistiin ensimmäinen päivitetty Atlas C -raketti. LC-12:sta sattui 24. syyskuuta 1959 onnettomuus, jossa Atlas- raketti räjähti maassa tehdyn koekäytön yhteydessä. Alustalta tehtiin myös 26. syyskuuta 1959 ja 15. joulukuuta 1960 kaksi epäonnistunutta Pioneer-luotaimen laukaisuyritystä Atlas Able -raketilla. Alustalta laukaistiin viisi Atlas D -rakettia toukokuun 1960 ja tammikuun 1961 välisenä aikana. Näitä seurasivat NASAn Ranger- ja Mariner-ohjelmien Atlas Agena B ja -D -laukaisut. Alustalta tehtiin myös kaksi Atlas Antares II FIRE -laukaisua. Alustalta laukaistiin sen käyttöhistorian aikana kaikkiaan 37 Atlas-rakettia, jotka veivät Ranger-, Mariner- ja Pioneer-ohjelmien luotaimia, ATS-, OAO- ja OGO-satelliitteja, sekä projekti FIRE:n koehyötykuormia avaruuteen. Alusta deaktivoitiin lopullisesti 5. marraskuuta 1967 Atlas Able D -raketin ATS-3-satelliitin laukaisun jälkeen, joka jäi alustan viimeiseksi. LC-12:sta laukaisualustarakenteet purettiin noin yhdeksän vuotta myöhemmin joulukuussa 1976. Alustan betonibunkkeri purettiin syyskuussa 2009. == Kuvia == Tiedosto:Atlas C Able.JPG|Koekäytössä tuhoutunut Atlas Able C alustalla. Raketin oli tarkoitus laukaista Pioneer P-1 radalle. Tiedosto:Atlas-Agena launches Ranger 4.jpg|Atlas-Agena laukaisee Ranger 4 -luotaimen 23. huhtikuuta 1962. Tiedosto:Atlas Agena with Mariner 1.jpg|Atlas- Agena laukaisee Mariner 1 -luotaimen 22. heinäkuuta 1962. Tiedosto:Ranger 6 lift off KSC-64PC-0002.jpg|Atlas-Agena laukaisee Ranger 6 -luotaimen 30. tammikuuta 1964. Tiedosto:KSC-67PC-0184.jpg|Atlas-Agena laukaisee Mariner 5 -luotaimen 14. kesäkuuta 1967. == Katso myös == * Luettelo Cape Canaveralin ja Merritt Islandin laukaisualustoista == Lähteet == == Aiheesta muualla == LC-12
Vähäjärvi (Parkano)

Vähäjärvi on Pirkanmaalla Parkanossa Vahojärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähäjärvi on osa Vahojärven-Aurejoen aluetta. == Maantietoa == Järven pituus on 850 metriä, leveys 800 metriä ja sen pinta-ala on 35 hehtaaria. Se sijaitsee välittömästi Vahojärven länsipuolella. Järvi on nykyään kaksialtainen, sillä Tampere-Seinäjoki-junarata ylittää sen länsipuolelle rakennetun penkereen päällä. Itäpuolinen allas on suurin, koska se on 550 metriä leveä. Keskellä allasta sijaitsee 150 metriä pitkä Tervasaari. Länsipuolinen allas on niemien ja pienen saaren takia epäyhtenäinen. Järveen laskee vain pari metsäojaa. Tärkein virtaus tulee Vahojärvestä kapean salmen kautta. Vesi poistuu Vähäjärvestä ensin rautatiepenkereiden välistä, missä on 40-metrinen aukko, ja sitten länsialtaan Tulilammen ja Raappiolahden kautta 550 metriä pitkään jokeen. Joessa on koski, missä syntyy parin metrin pudotus Hankalampeen mennessä. Rantaviivan pituus on 4,6 kilometriä. Järven ympäristössä sijaitsee neljä maatilaa ja rannoille on rakennettu kahdeksan vapaa-ajan asuntoa. Järven pohjoispuolella kulkee yhdystie 13289. == Luonto == Järven koillisrantaan ulottuu luonnonsuojelualue, joka jatkuu yhtenäisenä Vahojärven pohjoisrantaan saakka. Järven vedenlaatu on sama kuin Vahojärvellä pienellä viiveellä. == Virkistys == Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi. == Historiaa == Salmenharjun niemen länsisivua on kaskettu viljelytarkoituksiin, ja pelloilta raivatut kivet löytyvät metsästä kaskiraunioina. == Lähteet == Luokka:Vahojärven–Aurejoen alue Luokka:Parkanon järvet
The Rolling Stones British Tour 1963

The Rolling Stones' British Tour 1963 oli The Rolling Stonesin ensimmäinen kiertue. Kiertue alkoi 29. lokakuuta ja päättyi 3. marraskuuta 1963. He esittivät kaksi show’ta joka päivä. == Kiertuepäivät== Päivä Kaupunki Maa Tapahtumapaikka 29\. syyskuuta 1963 Lontoo Englanti New Victoria Theatre 1\. lokakuuta 1963 Odeon Theatre 2\. lokakuuta 1963 Regal Theatre 3\. lokakuuta 1963 Southend-on-Sea Odeon Theatre 4\. lokakuuta 1963 Guildford Odeon Theatre 5\. lokakuuta 1963 Watford Gaumont Theatre 6\. lokakuuta 1963 Cardiff Wales Capital Theatre 8\. lokakuuta 1963 Cheltenham Englanti Odeon Theatre 9\. lokakuuta 1963 Worcester Gaumont Theatre 10\. lokakuuta 1963 Wolverhampton Gaumont Theatre 11\. lokakuuta 1963 Derby Gaumont Theatre 12\. lokakuuta 1963 Doncaster Gaumont Theatre 13\. lokakuuta 1963 Liverpool Odeon Theatre 16\. lokakuuta 1963 Manchester Odeon Theatre 17\. lokakuuta 1963 Glasgow Skotlanti Odeon Theatre 18\. lokakuuta 1963 Newcastle upon Tyne Englanti Odeon Theatre 19\. lokakuuta 1963 Bradford Gaumont Theatre 20\. lokakuuta 1963 Hanley Gaumont Theatre 22\. lokakuuta 1963 Sheffield Gaumont Theatre 23\. lokakuuta 1963 Nottingham Odeon Theatre 24\. lokakuuta 1963 Birmingham Odeon Theatre 25\. lokakuuta 1963 Taunton Gaumont Theatre 26\. lokakuuta 1963 Bournemouth Gaumont Theatre 27\. lokakuuta 1963 Salisbury Gaumont Theatre 29\. lokakuuta 1963 Southampton Gaumont Theatre 30\. lokakuuta 1963 St Albans Odeon Theatre 31\. lokakuuta 1963 Lontoo Odeon Theatre 1\. marraskuuta 1963 Rochester Odeon Theatre 2\. marraskuuta 1963 Ipswich Gaumont Theatre 3\. marraskuuta 1963 Lontoo Hammersmith Odeon == Muusikot == *Mick Jagger - laulu, huuliharppu *Keith Richards - kitara, taustalaulu *Brian Jones - kitara, huuliharppu, taustalaulu *Bill Wyman - basso, taustalaulu *Charlie Watts - rummut, lyömäsoittimet == Kappalelista == *"Poison Ivy" *"Fortune Teller" *"Come On" *"Money" *"Route 66" *"Roll Over Beethoven" *"Talkin' 'Bout You" *"Bye Bye Johnny" *"I'm A King Bee" *"You Can Make It If You Try" *"Honest I Do" *"Can I Get A Witness" *"You Better Move On" *"Memphis Tennessee" *"Beautiful Delilah" Luokka:Vuoden 1963 konserttikiertueet Luokka:The Rolling Stonesin konserttikiertueet
Hankalampi (Parkano)

Hankalampi on Pirkanmaalla Parkanossa Vahojärven kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Hankalampi on osa Vahojärven-Aurejoen aluetta. == Maantietoa == Lammen pituus on 1,0 kilometriä, leveys 550 metriä ja sen pinta-ala on 29 hehtaaria. Se sijaitsee Ruojärven ja Vahojärven välissä. Lampi on yhteydessä Hankajärveen kapean salmen kautta, jolloin vedenpintojen korkeusero on vain 20 senttimetriä. Lampeen laskee Vähäjärvestä 550 metriä pitkä joki, jossa on pudotusta pari metriä. Se tuo suurimman osan Hankalammen läpi virtaavasta vedestä. Joki laskee Supakkoon, joka on erillinen lahti, ja sitten vesi virtaa pohjoispäässä olevan niemen ympäri ja päätyy Hankajärveen. Muu osa lammesta on sivussa veden virtauksesta. Kaakkoisosaan laskee metsäoja, joka tuo Haverin suunnalta ojitettujen soiden sekä Kaakkurilampi ja Haverinlammen vettä. Rantaviivan pituus on 3,6 kilometriä. Puolet rannoista ovat peltoa ja loput metsää. Järven ympärillä sijaitsee kaksi maatilaa ja kuusi vapaa-ajan asuntoa. == Virkistys == Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi. Lammen vedenlaatu seuraa Vahojärven vedenlaatua pienellä viiveellä. == Lähteet == Luokka:Vahojärven–Aurejoen alue Luokka:Parkanon järvet
Stegocephalia

Stegocephalia voi tarkoittaa: *Vanhentunut nimi panssarisammakoista. * Nimi jota käytetään nelijalkaisista tetrapodomorpheista ja niiden ambifisista jälkeläisistä.
Alcántaran silta

thumb|Alcántaran silta Alcántaran silta on Tajojoen ylittävä roomalainen silta Espanjassa. Se sijaitsee Alcántarassa Cáceresin maakunnassa lähellä Portugalin rajaa. Sillan suunnitteli arkkitehti Caius Julius Lacer, ja se rakennettiin vuosien 104 ja 106 välillä Trajanuksen keisarikaudella. == Lähteet == == Aiheesta muualla== Luokka:Antiikin Rooman arkkitehtuuri Espanjassa Luokka:Espanjan sillat Luokka:Extremadura Luokka:Holvisillat Luokka:Tieliikennesillat
The Rolling Stones 1st British Tour 1964

The Rolling Stones’ 1964 1st British Tour oli The Rolling Stonesin kiertue. Kiertue alkoi 6. tammikuuta ja päättyi 27. tammikuuta 1964. He esittivät kaksi show’ta joka päivä. == Kiertuepäivät== Päivä Kaupunki Maa Tapahtumapaikka 6\. tammikuuta 1964 Harrow-on-the-Hill Englanti Granada Theatre 7\. tammikuuta 1964 Slough Adelphi Theatre 8\. tammikuuta 1964 Maidstone Granada Theatre 9\. tammikuuta 1964 Kettering Granada Theatre 10\. tammikuuta 1964 Walthamstow Granada Theatre 12\. tammikuuta 1964 Tooting Granada Theatre 14\. tammikuuta 1964 Mansfield Granada Theatre 15\. tammikuuta 1964 Bedford Granada Theatre 19\. tammikuuta 1964 Coventry Granada Theatre 20\. tammikuuta 1964 Woolwich Granada Theatre 21\. tammikuuta 1964 Aylesbury Granada Theatre (ilman Brian Jones:ia) 22\. tammikuuta 1964 Shrewsbury Granada Theatre 26\. tammikuuta 1964 Leicester De Montfort Hall 27\. tammikuuta 1964 Bristol Colston Hall == Muusikot == *Mick Jagger - laulu, huuliharppu *Keith Richards - kitara, taustalaulu *Brian Jones - kitara, huuliharppu, taustalaulu *Bill Wyman - basso, taustalaulu *Charlie Watts - rummut == Kappalelista == *"Girls" *"Come On" *"Mona" *"You Better Move On" *"Roll Over Beethoven" *"I Wanna Be Your Man" *"Money" *"Memphis Tennessee" *"Pretty Thing" *"I Can Tell" *"Road Runner" *"Bye Bye Johnny" == Lähteet == * Roy Carr. The Rolling Stones: An Illustrated Record. Harmony Books, 1976. ISBN 0-517-52641-7 Luokka:Vuoden 1964 konserttikiertueet Luokka:The Rolling Stonesin konserttikiertueet
Reijo Huttunen

Reijo Olavi Huttunen (6. joulukuuta 1943 Kuusankoski – 17. lokakuuta 2007 Luumäki) oli suomalainen kaupunginjohtaja. Hän toimi vuosina 1980–1989 Mäntän ja vuosina 1989–2007 Kuusankosken kaupunginjohtajana. Reijo Huttusen vanhemmat olivat veturinkuljettaja Kauko Olavi Huttunen ja liikeapulainen Laina Orvokki Kelander ja puoliso vuodesta 1969 Hilkka Maria Rostedt. Huttunen tuli ylioppilaaksi 1963 ja valmistui merkonomiksi 1963 ja hallintotieteiden maisteriksi Tampereen yliopistosta vuonna 1969. Hän työskenteli Kuopion kaupungin tutkimus- ja suunnittelusihteerinä sekä kaupunkisuunnittelupäällikkönä 1971–1980, Joensuun kaupunginteatterin toimitusjohtaja hän oli 1969–1971. Huttunen sai kaupunkineuvoksen arvonimen vuonna 2006. Hän kuoli pian eläkkeelle jäämisensä jälkeen sairauskohtaukseen kesämökillään Luumäellä. == Lähteet == Luokka:Mäntän kauppalan- ja kaupunginjohtajat Luokka:Kuusankosken kunnan-, kauppalan- ja kaupunginjohtajat Luokka:Vuonna 1943 syntyneet Luokka:Vuonna 2007 kuolleet
Psycho House

Psycho III: Psycho House on suomentamaton Robert Blochin romaani vuodelta 1990. Se on jatkoa kirjoille Psyko ja Psyko II. Elokuva Psyko III ei kuitenkaan pohjaudu tähän kirjaan. Kuitenkin TV-sarja Bates Motel saattaa olla inspiroitu tästä kirjasta. Luokka:Yhdysvaltalaiset romaanit Luokka:Jännitysromaanit Luokka:Vuoden 1990 kirjat
The Rolling Stones 2nd American Tour 1964

The Rolling Stones' 1964 2nd American Tour oli The Rolling Stonesin kiertue, jolla yhtye promotoi 12 X 5 albumia. Kiertue alkoi 30. lokakuuta ja päättyi 15. marraskuuta 1964. == Kiertuepäivät== Päivä Kaupunki Maa Tapahtumapaikka 30\. lokakuuta 1964 Sacramento Yhdysvallat New Victoria Theatre 1\. marraskuuta 1964 Long Beach Civic Auditorium 2\. marraskuuta 1964 San Diego Balboa Stadium 3\. marraskuuta 1964 Cleveland Public Hall 4\. marraskuuta 1964 Providence Loews Theater 11\. marraskuuta 1964 Milwaukee Milwaukee Theatre (ilman Brian Jones:ia) 12\. marraskuuta 1964 Fort Wayne War Memorial Coliseum (ilman Brian Jones:ia) 13\. marraskuuta 1964 Dayton Hara Arena (ilman Brian Jones:ia) 14\. marraskuuta 1964 Louisville Memorial Auditorium (2 show’ta) (ilman Brian Jones:ia) 15\. marraskuuta 1964 Chicago Arie Crown Theatre == Muusikot == *Mick Jagger - laulu, huuliharppu, lyömäsoittimet *Keith Richards - kitara, taustalaulu *Brian Jones - kitara, huuliharppu, taustalaulu *Bill Wyman - basso, taustalaulu *Charlie Watts - rummut == Kappalelista == *"Not Fade Away" *"Walking The Dog" *"If You Need Me" *"Carol" *"Time Is On My Side" *"Around and Around *"Tell Me" *"It's All Over Now" *"Hi-Heel Sneakers" *"You Can Make It If You Try" *"I'm A King Bee" *"I'm Alright" Luokka:Vuoden 1964 konserttikiertueet Luokka:The Rolling Stonesin konserttikiertueet
Fritz Hochwälder

Fritz Hochwälder (28. toukokuuta 1911 Wien – 1986) oli itävaltalainen, Sveitsissä vuodesta 1938 asunut kirjailija Hänen näytelmistään maailmanmainetta toivat hänelle Das heilige Experiment (1941, suomeksi esitetty nimellä Pyhä koe) ja Der öffentliche Ankläger (1948). Hochwälder oli katolilainen sosialisti, ja hänen historiallisten näytelmiensä aiheet liittyvät usein eettisiin ongelmiin, varsinkin uskonnollisten ja poliittisten motiivien välillä vallitsevaan ristiriitaan. == Näytelmiä == *Das heilige Experiment (1941, esitetty suomeksi nimellä Pyhä koe) *Der Flühtling (1945, esitetty suomeksi nimellä Pakolainen) *Meier Helmbrecht (1946) *Der öffentliche Ankläger (1948) *Donadieu (1953) *Die Herberge (1957) *Donnerstag (1959, mysteeri). == Lähteet == Luokka:Itävaltalaiset kirjailijat Luokka:Sveitsiläiset kirjailijat Luokka:Vuonna 1911 syntyneet Luokka:Vuonna 1986 kuolleet
Studio 303

Studio 303 Helsingin Malmilla sijaitseva Jarno ”Jabba” Patalan omistama musiikkistudio, joka perustettiin vuonna 1981. Se on Suomen vanhin pienstudio. Studiolla ovat äänittäneet muun muassa Charon, Kärtsy Hatakka, Kauko Röyhkä, Kotiteollisuus, Lapinlahden Linnut ja Piirpauke. == Lähteet == == Aiheesta muualla == * Kotisivu Luokka:Suomalaiset musiikkistudiot
Matti Reijonen

Matti Hermanni Reijonen (s. 3. marraskuuta 1946 Varkaus) oli diplomi-insinööri ja Varkauden kaupunginjohtaja vuosina 2001–2006VARKKU -kumppanuushanke. Web Archive (EU:n komission Euroopan sosiaalirahasto 2016). Viitattu 3.7.2017.. Tätä ennen hän toimi Varkauden apulaiskaupunginjohtajana vuodesta 1980. Reijonen kannatti Varkauden nimen kirjoitusasun muuttamista w:lliseksi (Warkaus), kun asiaa pohdittiin vuonna 1998Olisiko Warkaus parempi kuin Varkaus? Warkauden Lehti 2.3.2016.. == Lähteet == Luokka:Varkauden kauppalan- ja kaupunginjohtajat Luokka:Suomalaiset insinöörit Luokka:Vuonna 1946 syntyneet Luokka:Elävät henkilöt
Alberto Palacio

Alberto de Palacio y Elissague (24. tammikuuta 1856 Sare – 11. toukokuuta 1939 Getxo) oli espanjalainen insinööri ja arkkitehti. Hän oli niin sanotun ”rauta- arkkitehtuurin” kannattaja ja teki yhteistyötä myös Gustave Eiffelin kanssa. Kuuluisimpina töinään Palacio suunnitteli Madridiin paviljonkeja sekä Atochan rautatieaseman. Hän suunnitteli myös Vizcayan sillan, joka oli maailman ensimmäinen laatuaan. == Lähteet == == Aiheesta muualla == Luokka:Espanjalaiset arkkitehdit Luokka:Espanjalaiset insinöörit Luokka:Vuonna 1856 syntyneet Luokka:Vuonna 1939 kuolleet
Carl Magnus Dahlström

Carl Magnus Dahlström (25. marraskuuta 1805 Loviisa – 23. helmikuuta 1875 Turku) oli suomalainen kauppias, teollisuudenharjoittaja ja laivanvarustaja. Hän oli mukana perustamassa muun muassa Auran sokeritehdasta Turkuun ja Kymi Osakeyhtiön puuhiomoa ja paperitehdasta Kuusankoskelle. Loviisassa syntynyt ja varttunut Carl Magnus menetti Ruotsista Suomeen muuttaneen puutarhuri-isänsä 12 vuoden iässä. Poika sai aluksi työpaikan paikalliselta Nordmanin kauppiaalta, kunnes vuonna 1832 muutti Turkuun Abraham Kingelinin kauppahuoneen kirjanpitäjäksi. Yhdessä toisen loviisalaisen, Carl Gustaf Eschnerin kanssa Dahlström perusti 1836 vähittäistavarakaupan, joka siirtyi 1844 kokonaan hänelle. Dahlström avioitui Abraham Kingelinin tyttären kanssa ja sai appiukoltaan tukea liikeyhteyksiensä laajentamisessa Keski-Eurooppaan. Kingelinin kuoltua 1849 kauppahuone ajautui vaikeuksiin, ja vävypoika Dahlström otti myös sen hoitoonsa ja omistukseensa. Varmistaakseen kauppahuoneen vienti- ja tuontikuljetukset Dahlström ryhtyi myös laivanvarustajaksi. Hän meni myös osakkaaksi Åbo nya ångfartygsbolagiin ja perusti 1856 Auran höyrylaivayhtiön, jonka uusi alus Aura ajoi konevoimalla Turusta Tukholmaan 14 tunnissa. Vuonna 1861 yhtiöt yhdistettiin. Dahlström oli osakkaana myös vuonna 1874 perustetussa Turun konepajassa (Åbo mekaniska verkstads Ab), josta sittemmin kehittyi Ab Vulcan ja edelleen Crichton-Vulcan. Vuonna 1870 Dahlström luopui vuosikymmenien vähittäiskauppaurastaan keskittyäkseen omistuksiinsa eri teollisuuslaitoksissa. Näitä olivat Auran sokeritehdas, Littoisten verkatehdas, Akaan höyrysahayhtiö ja Kymi-yhtiön puunjalostustehtaat Kuusankoskella. Dahlström sai kauppaneuvoksen arvon 1859. Dahlström edusti Turkua porvarissäädyssä valtiopäivillä 1863–1864, joilla hän oli valtiovarain- ja säätytalovaliokuntien jäsen. Hän peri appensa Kingelinin paikan yhtenä kaupunginvanhimpana. Hän istui myös monissa muissa johto- ja lautakunnissa. Carl Magnus Dahlströmin työtä kauppahuoneen johtajina jatkoivat hänen poikansa Ernst ja Magnus Dahlström. ==Lähteet== Luokka:Suomalaiset laivanvarustajat Luokka:Suomalaiset kauppiaat Luokka:Kauppaneuvokset Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1805 syntyneet Luokka:Vuonna 1875 kuolleet
Mika Simola

right|thumb|Mika Simola ratapyöräilyn EM-kilpailuissa 2015. Mika Simola (s. 24. elokuuta 1985) on suomalainen rata- ja maantiepyöräilijä. Hän edustaa Turun Urheiluliittoa. Simola sijoittui ratapyöräilyn MM-kilpailuissa Lontoossa 2016 kilometrin aika-ajossa 15:nneksi Suomen ennätys -ajalla 1.04,641. Aiempi Suomen ennätys oli Mika Hämäläisen vuonna 1993 ajama 1.04,900. Simolan aiempi oma ennätys oli 1.06,238. Simola on saavuttanut maantiepyöräilyssä maantieajon SM-pronssia 2012 ja 2013. Hän voitti alle 23-vuotiaiden maantieajon Suomen- mestaruuden 2007. == Lähteet == Luokka:Suomalaiset ratapyöräilijät Luokka:Suomalaiset maantiepyöräilijät Luokka:Vuonna 1985 syntyneet Luokka:Elävät henkilöt
Krste Velkoski

Krste Velkoski (; s. 20. helmikuuta 1988 Vevčani) on pohjoismakedonialainen jalkapalloilija, pelipaikaltaan hyökkääjä. Hän on edustanut FK Sarajevoa kesäkuusta 2017 lähtien. Hän aloitti uransa FK Rabotničkissa. Vuosina 2006–2008 hän pelasi tämän seuran ykkösjoukkueessa. Vuonna 2009 hän pelasi Metalurg Skopjessa. Maaliskuussa 2010 hän siirtyi Ceahlăul Piatra Neamțiin. Kesäkuussa 2010 hän teki kolmen vuoden sopimuksen Enosis Neon Paralimnissa kanssa. Tammikuussa 2011 hän teki kahden vuoden sopimuksen FK Rabotničkin kanssa. Tammikuussa 2014 hän teki kahden ja puolen vuoden sopimuksen FK Sarajevon kanssa. Maaliskuussa 2016 hän siirtyi Incheon Unitediin. Tammikuussa 2017 hän siirtyi Nakhon Ratchasima FC. Kesäkuussa 2017 hän palasi FK Sarajevoon. Hän teki debyyttinsä Pohjois-Makedonian maajoukkueessa 5. maaliskuuta 2014 Latviaa vastaan. == Lähteet == * Profiili National Football Teams-sivustolla * Profiili Soccerway-sivustolla === Viitteet === Luokka:Pohjoismakedonialaiset jalkapalloilijat Luokka:Vuonna 1988 syntyneet Luokka:Elävät henkilöt
Cerklje na Gorenjskem

Cerklje na Gorenjskem on Slovenian kunta. Se sijaitsee historiallisella Kranjskan alueella. Kunnan väkiluku oli vuoden 2020 arvion mukaan 7 769\. Vuosina 2011–2020 Cerklje na Gorenjskemin väkiluku kasvoi 9,3 prosenttia. ==Lähteet== ==Aiheesta muualla== Luokka:Slovenian kunnat
HD 154672 b

{{Eksoplaneetta | nimi = HD 154672 b | löytöpäivä = 5. syyskuuta 2008 | löytäjät = López-Morales et al. | löytötapa = Säteisnopeusmenetelmä | tähden nimi = HD 154672 | etäisyys auringosta = 210 vv | tähden massa = 1,06 M☉ | tähden spektriluokka = G3IV Sinbad: Basic data: HD 154672 -- Star. Viitattu 3.3.2016. | tähden metallipitoisuus = 0,26 (± 0,04) | isoakselin puolikas = 0,597 | eksentrisyys = 0,61 (± 0,02) | kiertoaika = 163,91 | inklinaatio = | massa = 5,02 (± 0,17) | massa maa = 1595 (± 54) | säde = | säde maa = }} HD 154672 b on eksoplaneetta joka kiertää vanhaa ja metallipitoista G-tyypin tähteä HD 154672 noin 210 valovuoden päässä Aurinkokunnasta, Alttarin tähdistön suunnalla. Sen löytämisestä ilmoitettiin julkisesti 5. syyskuuta 2008. Eksoplaneetta on tyypiltään jättiläisplaneetta, koska sen massa on vähintään viisinkertainen Jupiteriin verrattuna. == Fyysiset ominaisuudet == HD 154672 b kiertää emotähteään 0,597 AU:n etäisyydellä, ja sen kiertoaika on noin 164 vuorokautta. Eksoplaneetta on massaltaan poikkeuksellisen suuri, lähes 5 kertaa Jupiterin massainen ja yli 1500 kertaa maapallon massainen. HD 154672 b:n kiertoradan eksentrisyys on 0,61, eli rata on hyvin elliptinen. Tämän vuoksi planeetan lämpötila vaihtelee 300 K ja 600 K välillä. Mikäli nestemäistä vettä on planeetan kaasukehässä, se mahdollisesti muuttaa olomuotoaan nesteestä kaasuksi kun planeetta on eri pisteissä kiertoradallaan. == Katso myös == *Luettelo ennätyksellisistä eksoplaneetoista == Lähteet == Luokka:Alttarin tähdistö Luokka:Eksoplaneetat Luokka:Jättiläisplaneetat
Enric Miralles

Enric Miralles i Moya (12. helmikuuta 1955, Barcelona – 3. heinäkuuta 2000, Sant Feliu de Codines) oli espanjalainen arkkitehti. Miralles syntyi Barcelonassa vuonna 1955. Vuosina 1973–1983 hän teki yhteistyötä arkkitehtien Alberto Viaplana ja Helio Piñon kanssa. Vuonna 1985 hän aloitti oman uransa yhdessä Carme Pinosin kanssa. Vuodesta 1993 hän työskenteli Benedetta Tagliabuen kanssa. == Lähteet == == Aiheesta muualla == Luokka:Katalonialaiset arkkitehdit Luokka:Vuonna 1955 syntyneet Luokka:Vuonna 2000 kuolleet
Monteriggioni

Monteriggioni on kaupunki Italiassa Toscanan alueella olevassa Sienan maakunnassa. Se on rakennettu Montagnola Senesen alueen kukkuloille. == Historiaa == Kunta on tunnettu sienalaisten 1200-luvulla Via Francigenan pyhiinvaellusreittiä suojaamaan rakentamasta valloittamattomasta linnoituksesta.Strade Bianche 2016 Sienalaiset taistelivat linnan omistuksesta useasti vuosisatojen saatossa firenzeläisiä vastaan.Kunnan kotisivut ==Aiheesta muualla== ==Lähteet== Luokka:Toscanan kaupungit Luokka:Sienan maakunnan kunnat
Scream Queens

Scream Queens on yhdysvaltalainen kauhukomediasarja, jota esittää Fox. Sen ovat luoneet Ryan Murphy, Brad Falchuk ja Ian Brennan. Sarja kertoo yliopiston kampusta riivaavasta murhien sarjasta. Sarjassa näyttelevät muun muassa Emma Roberts, Jamie Lee Curtis, Lea Michele, Keke Palmer, Oliver Hudson, Abigail Breslin, Nick Jonas, Ariana Grande ja Skyler Samuels Ohjelman esitys alkoi Yhdysvalloissa 22. syyskuuta 2015. Sarjasta tehtiin myös toinen kausi, joka jäi sarjan viimeiseksi. Suomessa Scream Queens alkoi 17. maaliskuuta 2016. == Lähteet == == Aiheesta muualla == * Virallinen sivusto * Luokka:2010-luvun yhdysvaltalaiset kauhusarjat Luokka:2010-luvun yhdysvaltalaiset komediasarjat Luokka:Foxin televisio-ohjelmat
Vorna (yhtye)

Vorna on vuonna 2008 perustettu pirkanmaalainen pakanametalliyhtye, jonka musiikissa on viitteitä black- ja folk metalista.Joni Juutilainen, "Suomalaista metsäläisyyttä – haastattelussa Vorna". Inferno Yhtye ammentaa aiheita kappaleisiinsa muun muassa kansanperinteestä, ja sanoituksissa on vahvasti esillä luontoon ja myyttisyyteen liittyviä teemoja kuten henkinen kamppailu ja Tuonela. Yhtye julkaisi esikoisalbuminsa Ajastaika vuonna 2013 ja kaksi vuotta myöhemmin toisen albuminsa Ei valo minua seuraa. Kaksi vuotta myöhemmin julkaistun toisen albumin tiimoilta yhtye kiersi klubityyppisillä keikoilla Suomen lisäksi myös Saksassa ja Alankomaissa.Last.fm 2015 julkaistiin myös yhteistyössä Panimo Hiisin kanssa yhtyeen oma Stout-olut, joka kantaa nimeä Hiisi Vorna Taival.Arto Mäenpää, "Tamperelaisorkesterille oma olut: ”Vorna – Taival” stout pian markkinoilla!", Kaaoszine Vuonna 2016 yhtye äänitti kaksi singleä: "Aalloista", joka julkaistiin elokuussa ja jota seurasi Suomikiertue Whispered-yhtyeen kanssa, sekä "Tie varjoista", joka julkaistiin tammikuussa 2017 ja jota seurasi toinen kiertue kotimaassa Thyrfingin ja Kalmahin kanssa. Vorna esiintyi vuonna 2017 Nummirockissa. Vuonna 2019 julkaistiin yhtyeen kolmas levy Sateet palata saavat.Vorna Biography, vorna.fi Albumi on saanut useita erinomaisia arvioita sekä kotimaisissa että ulkomaisissa medioissa: Inferno (4/5) Eetu Järvisalo, "Kotoisen raskasmielinen mielenmaisema uppoaa syvälle – arviossa Vorna", Inferno, Kaaoszine (9+/10) Sirpa Nayeripoor, "Vornan uusi albumi on arvometallia", Kaaoszine, Metal Injection (9.5/10) Ben G, "Album Review: VORNA Sateet Palata Saavat", Metal Injection, Angry Metal Guy (4.0/5.0)Master of Muppets, "Vorna – Sateet palata saavat Review", Angry Metal Guy, Metal Utopia (8.5/10)Rutger, "Vorna – Sateet Palata Saavat Review", Metal Utopia, Metal Storm (8.3/10). Troy Killjoy, "Vorna - Sateet Palata Saavat review", Metal Storm == Jäsenet == * Vesa Salovaara – laulu * Arttu Järvisalo – kitara * Henri Lammintausta – kitara * Niilo Könönen – bassokitara * Saku Myyryläinen – kosketinsoittimet * Mikael Vanninen – rummut == Diskografia == === Studioalbumit === * * * * === Demot === * * * === Singlet === * * * * * * * * == Lähteet == == Aiheesta muualla == * Vorna * * Facebook Vorna Official * Mikseri: Vorna * Youtube VornaOfficial * Luokka:Suomalaiset folk metal -yhtyeet
Keräsirkunjyvät

Keräsirkunjyvät eli sirkunjyvät (Lappula) on lemmikkikasveihin kuuluva kasvisuku, jossa on 76 lajia.Plants of the World Online: Lappula Viitattu 11.11.2022. == Ulkonäkö == Pohjoismaissa ja Suomessa kasvaa kolme luonnonvaraista sirkunjyvälajia: kalliosirkunjyvä, rikkasirkunjyvä ja kyläsirkunjyvä. Ne ovat yksi- tai kaksivuotisia karvaisia ruohoja, joiden kukinnot muistuttavat silmälemmikkejä eli lemmikkejä. Sirkunjyvien hedelmysten särmissä on tukevia koukkukarvoja, jotka ovat ankkuripäisiä. == Lajeja == * kalliosirkunjyvä (Lappula deflexa → Hackelia deflexa) * rikkasirkunjyvä (Lappula patula, aiemmin L. marginata) * kyläsirkunjyvä (Lappula squarrosa) Kalliosirkunjyvä kuuluu päivitetyssä luokituksessa korusirkunjyvien (Hackelia) sukuun. === Lajit Suomessa === Suomessa kalliosirkunjyvä on hyvin harvinainen, uhanalainen ja rauhoitettu kalliojyrkänteiden laji. Rikkasirkunjyvä ja kyläsirkunjyvä ovat Euroopasta levinneitä uustulokkaita. == Lähteet == == Aiheesta muualla == * Finto: Kassu – Kasvien suomenkieliset nimet: Sirkunjyvät (Lappula) * Suomen Lajitietokeskus: Keräsirkunjyvät – Lappula * ITIS: Lappula * United States Department of Agriculture (USDA): Lappula * Flora of China: Lappula Luokka:Lemmikkikasvit
Helmirusojuuret

Helmirusojuuret eli rusojuuret (Lithospermum) on lemmikkikasveihin kuuluva kasvisuku, jossa on 80 lajia.Plants of the World Online: Lithospermum L. Viitattu 29.10.2022. Tieteellinen nimi (Litho-spermum, kivi-siemen) viittaa kasvien kivikoviin lohkohedelmyksiin.Den virtuella floran: Stenfrön Lithospermum L. Pohjoismaissa luonnonvaraisia rusojuuria ovat monivuotinen rohtorusojuuri ja yksi–monivuotinen peltorusojuuri. Suomessa ensimmäinen on harvinainen uustulokas. Jälkimmäinen on aiemmin peltojen rikkakasvina kasvanut muinaistulokas, joka kuuluu Suomen uhanalaisiin kasveihin. Peltorusojuuren suku on viimeksi muuttunut helmirusojuurista suvirusojuuriin (Buglossoides).Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 93.) == Lajeja == * purppurarusojuuri (Lithospermum erythrorhizon) * rohtorusojuuri (Lithospermum officinale) Helmirusojuuriin aiemmin luokiteltuja lajeja: * peltorusojuuri (Buglossoides arvensis, syn. Lithospermum arvense) * mattorusojuuri (Aegonychon purpurocaeruleum, syn. Buglossoides purpurocaerulea ja Lithospermum purpurocaeruleum) == Lähteet == == Aiheesta muualla == * Finto: Kassu – Kasvien suomenkieliset nimet: Lithospermum * Suomen Lajitietokeskus: Helmirusojuuret – Lithospermum Luokka:Lemmikkikasvit
Housing Development Finance Corporation

Housing Development Finance Corporation Ltd (HDFC) on suuri intialainen holdingyhtiömuotoinen rahoitus- ja vakuutuskonserni. Sen keskeistä toimialaa on asuntolainoitus. Yhtiö palvelee yhteistyökumppaneineen 4 014 konttorissa ja 11 766 automaattiasemalla kaikkiaan 2 464 paikkakunnalla. Lisäksi ulkomaan toimipisteet Dubaissa, Lontoossa ja Singaporessa. Yhtiön kotipaikka on Mumbai. Yhtiön perustettiin vuonna 1977. Yhtiön osake noteerataan Intian Mumbain molemmissa pörsseissä (BSE ja NSE). Maaliskuun 2016 alussa Housing Development Finance Corporation oli markkina-arvoltaan (168 790,85 crorea Intian rupiaa) Intian yhdeksänneksi suurin julkisesti noteerattu yhtiö. == Lähteet == Luokka:Intialaiset pankit Luokka:Intialaiset pörssiyhtiöt Luokka:Mumbai Luokka:Vakuutusalan palveluntarjoajat
Nunnat (kasvisuku)

Nunnat (Nonea) on lemmikkikasveihin kuuluva kasvisuku, jossa on 44 lajia. Pohjoismaissa esiintyy tulokkaana kaksi nunnalajia: rusonunna ja kirjonunna. Ne ovat yksi–monivuotisia tiheäkarvaisia ruohoja, joilla violettiteriölliset suppilomaiset kukat. == Lajeja == * sininunna (Nonea obtusifolia) * rusonunna (Nonea pulla), alkuperäalue Itä-Eurooppa. * kirjonunna (Nonea versicolor), alkuperäalue Kaukasus ja Turkki. == Lähteet == == Aiheesta muualla == * Finto, Kassu – Kasvien suomenkieliset nimet: Nunnat (Nonea) * Suomen Lajitietokeskus: Nunnat – Nonea * ITIS: Nonea * United States Department of Agriculture (USDA): Nonea * Flora of China: Nonea Luokka:Lemmikkikasvit
Sarah Tait

Sarah Outhwaite-Tait (23. tammikuuta 1983 Perth – 3. maaliskuuta 2016 Melbourne) oli australialainen soutaja, olympiamitalisti ja maailmanmestari. Tait kilpaili kolmissa kesäolympialaisissa. Ateenassa 2004 ja Pekingissä 2008 hän kuului Australian kahdeksikkojoukkueeseen, joka sijoittui kummallakin kerralla kuudenneksi. Lontoossa 2012 Tait kilpaili kaksikoissa parinaan Kate Hornsey. He hävisivät loppukilpailussa vain emäntämaan kaksikolle ja sijoittuivat hopealle.Olympics at Sports-Reference.com Tait voitti urallaan myös MM- mitaleja.https://worldrowing.com/athlete/92c49475-3f8e-4fd6-846d-63909a1827ed Taitilla diagnosoitiin kohdunkaulan syöpä tämän toisen lapsen syntymän jälkeen. Hän lopetti kilpauransa helmikuussa 2014.http://www.abc.net.au/news/2014-02-26/tait-retires-from-rowing/5285716 Tait kuoli Melbournessa 33-vuotiaana 3. maaliskuuta 2016http://www.abc.net.au/news/2016-03-03/aussie-rowing-champ-tait-dies-of- cancer2c-aged-33/7216724 == Lähteet == * Sarah Outhwaithe-Tait Bio, Stats and Results Olympics at Sports-Reference.com === Viitteet === Luokka:Australialaiset soutajat Luokka:Australialaiset olympiamitalistit Luokka:Vuonna 1983 syntyneet Luokka:Vuonna 2016 kuolleet
Keltalemmikit

Keltalemmikit (Amsinckia) on lemmikkikasveihin kuuluva kasvisuku, jossa on 13 lajia. Pohjoismaissa, samoin Suomessa, on tavattu harvinaisena tulokkaana Pohjois-Amerikasta levinneitä lajeja rikkakeltalemmikkiä ja piennarkeltalemmikkiä.Luonnontieteellinen keskusmuseo, Hatikka (→ haku kasvitietokannasta). Ne ovat yksivuotisia, keltakukkaisia, karheakarvaisia ruohoja. == Lajeja == * ryhmykeltalemmikki (Amsinckia calycina) * rikkakeltalemmikki eli kurttukeltalemmikki (Amsinckia intermedia) * piennarkeltalemmikki (Amsinckia lycopsoides) * lännenkeltalemmikki (Amsinckia menziesii, syn. A. micrantha) == Lähteet == == Aiheesta muualla == * Finto: Kassu – Kasvien suomenkieliset nimet: Keltalemmikit (Amsinckia) * Suomen Lajitietokeskus: Keltalemmikit – Amsinckia * ITIS: Amsinckia * United States Department of Agriculture (USDA): Amsinckia Luokka:Lemmikkikasvit
Maja Benedičič

Maja Benedičič (27. tammikuuta 1982 Kranj, Slovenian ST, Jugoslavia) on slovenialainen, uransa lopettanut maastohiihtäjä. Benedičičin kilpaili vuoden 2006 talviolympialaisissa. Hän osallistui maastohiihdossa kolmelle matkalla ja oli osa Slovenian sprinttijoukkuetta. Hän oli naisten takaa-ajokilpailun 39:s ja 10 kilometrillä 65:s. Hän keskeytti 30 kilometrin kilpailun. Sprinttijoukkue oli kilpailunsa 14:s. Maastohiihdon maailmancupissa Benedičič osallistui yhteensä 36:een osakilpailuu, parhaana henkilökohtaisena sijoituksena ollen 33:s sija kaudella 2005–2006 Saksan Oberstdorfissa kilpailussa sprintissä. == Lähteet == * * ===Viitteet=== Luokka: Slovenialaiset maastohiihtäjät Luokka: Vuonna 1982 syntyneet Luokka: Elävät henkilöt
Hannes Löhr

Johannes ”Hannes” Löhr (5. heinäkuuta 1942 – 29. helmikuuta 2016 Köln) oli saksalainen jalkapalloilija ja jalkapallovalmentaja. Pelaajaurallaan pitkään 1. FC Kölniä edustanut Löhr voitti kaudella 1967–1968 Bundesliigan maalikuninkuuden. Hän edusti myös Saksan miesten maajoukkuetta, joka voitti MM-pronssia Meksikossa 1970. Vuoden 1972 EM-kultajoukkueessa hän oli mukana mutta ei saanut peliaikaa. Valmentajana Löhr johdatti Saksan alle 21-vuotiaiden maajoukkueen olympiapronssille Soulissa 1988. Löhr kuoli 73-vuotiaana Kölnissä 29. helmikuuta 2016.http://www.kicker.de/news/fussball/bundesliga/startseite/646261/artikel_trauer- um-hannes-loehr.htmlhttp://www.dw.com/en/former-fc-cologne-star- hannes-l%C3%B6hr-dies/a-19082901 == Lähteet == * Profiili kicker.de === Viitteet === Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Saksalaiset olympiamitalistit Luokka:Vuonna 1942 syntyneet Luokka:Vuonna 2016 kuolleet
Silmikit

Silmikit (Eritrichium) on lemmikkikasveihin kuuluva kasvisuku, jossa on 78 lajia. Suuri osa silmikkilajeista esiintyy Aasiassa, etenkin Kiinassa (39 lajia), mutta myös Euroopassa ja Pohjois-Amerikassa on joitain lajeja.Flora of China: Eritrichium Esimerkiksi laji Eritrichium nanum esiintyy Euroopassa Alpeilla ja Pohjois-Amerikassa Kalliovuorilla. Se on laajalle Maan pohjoisosan vuoristoihin levinnyt patjakasvi.The Euro+Med PlantBase – the information resource for Euro-Mediterranean plant diversity. viitattu 4.3.2016.United States Department of Agriculture (USDA) Plants Database: Eritrichium nanum (arctic alpine forget-me-not) viitattu 4.11.2022. Yhtä silmikkilajia, tunturisilmikkiä eli tunturilemmikkiä, esiintyy Fennoskandiassa, Kuolan niemimaan Kalastajasaarennossa.Luonnontieteellinen keskusmuseo, Hatikka (→ haku kasvitietokannasta). == Lajeja == * afrikansilmikki (Eritrichium sventenii) * tunturisilmikki (Eritrichium villosum) Finto: Kassu – Kasvien suomenkieliset nimet: Eritrichium viitattu 4.3.2016. == Lähteet == == Aiheesta muualla == * Suomen Lajitietokeskus: Silmikit – Eritrichium Luokka:Lemmikkikasvit
Rudolf Cvetko

Rudolf Cvetko (17. marraskuuta 1880 Senožeče, Itävalta-Unkari – 15. joulukuuta 1977 Ljubljana, Slovenian ST, Jugoslavia) oli slovenialainen miekkailija. Cvetko oli historian ensimmäinen olympialaisissa kilpaillut sloveeni. Hän oli osa Itävallan miekkailujoukkuetta vuoden 1912 Tukholman olympialaisissa. Cvetko osallistui henkilökohtaiseen florettikilpailuun, jääden kuitenkin jo ensimmäiselle kierroksella. Hän osallistui säilän joukkuekilpailuun, voittaen hopeaa. Hän oli näin ensimmäinen olympiamitalin voittanut sloveeni. Cvetko palveli ensimmäisessä maailmansodassa keskusvaltojen puolella Itävalta-Unkarin armeijassa. Hän sai palveluksestaan pronssisen ansiomerkin, jääden armeijasta eläkkeelle vuonna 1926. Vuonna 2012, 100 vuotta Cvetkon mitalista, Slovenian valtio juhlisti hänen olympiamitalia julkaisemalla hänen kunniakseen kolmen euron arvoisen juhlarahan. Kolikkoon on kirjattu Cvetkon nimi sekä sloveeniksi ”1912 PRVA OLIMPIJSKA MEDALJA” (). == Lähteet == * === Viitteet === Luokka: Itävaltalaiset miekkailijat Luokka: Itävaltalaiset sotilaat Luokka: Itävaltalaiset olympiamitalistit Luokka: Slovenialaiset urheilijat Luokka: Vuonna 1880 syntyneet Luokka: Vuonna 1977 kuolleet
Daily fantasy sports

Daily Fantasy Sports (DFS) on fantasiaurheilun ja manageripelaamisen alamuoto. Perinteisesti fantasialiigoissa pelaajat kilpailevat toisiaan vastaan kokoamalla joukkueita tietyn lajin tai sarjan urheilijoista ja keräävät pisteitä oikeiden ottelussa tapahtuvien suoritusten mukaan. Daily Fantasy Sports on nopeutettu päivittäinen tai viikoittainen versio tästä konseptista verrattuna yleisiin koko kauden kestäviin turnauksiin. Suurimpia eroja on myös se, että DFS-turnauksiin pelaaja osallistuu maksamalla osallistumismaksun ja kierroksen päätteeksi parhaiten menestyneet managerit voittavat yhteisestä potista oikeaa rahaa ennalta määritetyn voitonjaon mukaan. Pieni osa rahapoolista menee järjestäjälle rake-maksuna, kuten pokerissa. Daily Fantasy Sportsia onkin luonnehdittu vedonlyönnin, pokerin ja klassisten manageripelien yhdistelmäksi. http://www.fantasialiiga.com/ DFS turnauksissa käytetään tyypillisesti palkkakattoa, jonka rajoissa managerien pitää valita pelaajat joukkueeseensa. Jokaisella pelaajalla on oma hintansa ja mitä parempi pelaaja on kyseessä, sitä korkeampi on myös hänen hintansa. Euroopassa suosituimmat DFS lajit joihin turnauksia järjestetään ovat jalkapallo, jääkiekko, koripallo sekä eSports. == Lähteet == Luokka:Uhkapelit
Cape Canaveral AFS LC-11

Cape Canaveral Air Force Station Launch Complex 11 (LC-11) oli rakettien laukaisukompleksi Cape Canaveral Space Force Stationissa Floridassa. Kompleksia käytettiin vuosina 1958–1964 Atlas-rakettien laukaisuihin. == Historia == Kompleksin rakennustyöt alkoivat elokuussa 1956, ja Yhdysvaltain ilmavoimat hyväksyi sen käyttöön seuraavan vuoden helmikuussa. Rakennustöihin kului 4,4 miljoonaa dollaria. Alustan ensimmäinen laukaisu tapahtui 6. heinäkuuta 1958, kun siltä laukaistiin Atlas B -raketti. Saman vuoden joulukuussa alustalta laukaistiin Atlas B -raketilla ensimmäinen tietoliikennesatelliitti SCORE, jota käytettiin Yhdysvaltain silloisen presidentin, Eisenhowerin, joulutervehdyksen lähettämiseen eri puolille maailmaa. Alustalta laukaistiin tämän jälkeen Atlas-raketin paranneltuja D, E ja F-versioita. Viimeiset alustalta tehdyt laukaisut kuuluivat ABRES- ohjelmaan, jossa kehitettiin ballististen ohjusten paluuosia. Alustan viimeinen laukaisu tapahtui 1. huhtikuuta 1964. Kompleksin purkutyöt käynnistyivät kesäkuussa 1967, kun sen alustarakenteet ja laukaisutorni myytiin romuksi. Betonibunkkeri purettiin huhtikuussa 2013. == Katso myös == * Luettelo Cape Canaveralin ja Merritt Islandin laukaisualustoista == Lähteet == == Aiheesta muualla == LC-11
Antelope (1546)

Antelope oli Englannin kuninkaallisen laivaston vuonna 1546 vesille laskettu 44-tykkinen kaljuuna. Alus rakennettiin olemassaolonsa aikana kolmasti uudelleen vuosina 1558, 1581 ja 1618. Siten se esiintyy erilaisena aina Henrik VIII:n hallituskaudelta Englannin sisällissotaan. Sen uran merkittävin tapahtuma oli Espanjan voittamattoman Armadan lyöminen vuonna 1588. == Valmistus == Alus laskettiin vesille 1546 ja sillä oli sisaralus Hart, joka poistui alusluetteloista 1568. Alus oli alun perin nelimastoinen.Winfield, Rif s. 40–41 == Palvelus == Kuninkaallisen vuoden 1547 varusluettelon mukaan aluksella oli 170 hengen miehistö sekä 30 tykkimiestä. Sen aseistuksena oli pronssinen puolikanuuna, kolme pronssista kulveriinia, neljä valurautaista puolikulveriinia sekä lukuisa joukko pienempiä tykkejä. 5. tammikuuta 1548 alusluetteloon se oli merkitty 300-tonniseksi kaljuunaksi, jonka valmistusvuodeksi oli merkitty 1546 ja miehistöksi 200. Tuolloin aseistuksena oli neljä pronssitykkiä ja 40 rautaista tykkiä. Alus otettiin palvelukseen vuoden 1558 uudelleen rakentamisen jälkeen vuonna 1559–1560 Skotlannin rannikolle päällikkönään William Southwick. Alus rakennettiin uudelleen 1577–1581 ja se modernisoitiin Deptfordissa 1585–1586. Vuonna 1588 aluksen päällikkönä oli Sir Martin Frobisher, joka oli tehtävässä toukokuuhun asti. Tämän jälkeen päällikkönä oli Sir Henry Palmer elokuuhun ja edelleen John Wynter. Vuonna 1597 aluksen päällikkönä oli Sir John Gilbert, jonka korvasi Sir Thomas Vavasour Azoreille tehtävää retkeä varten. Vuonna 1599 aluksen päällikkönä oli Sir Robert Mansell ja se oli sijoitettuna Irlantiin. Vuodet 1601–1602 alus oli Kanaalissa päällikkönään Jeremy Turner. Alus rakennettiin uudelleen 1618.Winfield, Rif s. 41 == Lähteet == * === Viitteet === Luokka:Kuninkaallisen laivaston kolmannen luokan linjalaivat Luokka:Tudor navy
Lotte Verbeek

Lotte Verbeek (s. 24. kesäkuuta 1982 Venlo, Alankomaat) on alankomaalainen näyttelijä, tanssija ja malli. Hänet tunnetaan muun muassa roolistaan Giulia Farnesena televisiosarjassa Borgiat, maan ja taivaan valtiaat ja Ana Jarviksena televisiosarjassa Agent Carter. ==Filmografia== * Nothing Personal (2009) * Lescanon siskokset (Le ragazze dello swing, 2010) * Borgiat, maan ja taivaan valtiaat (televisiosarja, 2011-2013) * Suspension of Disbelief (2012) * Tähtiin kirjoitettu virhe (The Fault in Our Stars, 2014) * Outlander – Matkantekijä (televisiosarja, 2014-) * The Last Witch Hunter (2015) * Agent Carter (televisiosarja, 2016) * Blacklist (televisiosarja, 2016-2021) ==Lähteet== ==Aiheesta muualla== * Luokka:Alankomaalaiset näyttelijät Luokka:Vuonna 1982 syntyneet Luokka:Elävät henkilöt
Jo Jung-suk

Jo Jung-suk (, s. 26. joulukuuta 1980 Soul, Korean tasavalta) on korealainen näyttelijä. Hän on esiintynyt muun muassa seuraavissa televisiosarjoissa: * Oh My Ghostess (2015) * Don't Dare to Dream (2016) * Two Cops (2017–2018) * Hospital Playlist (2020–) == Aiheesta muualla == * Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1980 syntyneet Luokka:Elävät henkilöt
Ryu Jun-yeol

Ryu Jun-yeol (, s. 25. syyskuuta 1986 Suwon, Korean tasavalta) on korealainen näyttelijä. == Aiheesta muualla == * Luokka:Eteläkorealaiset näyttelijät Luokka:Vuonna 1986 syntyneet Luokka:Elävät henkilöt
Ympäristöteollisuus ja -palvelut YTP

Ympäristöteollisuus ja -palvelut YTP ry (ruots. Miljöindustrin och -tjänster YTP rf, engl. Finnish Environmental Industries YTP) on Suomessa toimivien vastuullisten ympäristöalan yritysten toimialajärjestö. YTP on elinkeinopoliittinen vaikuttaja, joka edistää jäsentensä kilpailukykyä ja toimintaedellytyksiä ja jonka jäsenet tarjoavat vastuullisia käytännön ratkaisuja materiaalien kiertoon ja palvelukonsepteja kiertotalouden vauhdittamiseksi. YTP:n päämääränä on markkinatalouteen perustuva kiertotalous, jossa yrityksillä on edellytykset menestyä ja luoda kestävästi arvoa. YTP:n jäsenet tarjoavat palveluja jätteiden ja sivuvirtojen käsittelyyn ja hyödyntämiseen, ympäristöhuollon palveluja ja logistisia ratkaisuja, purkupalveluita ja pilaantuneiden maiden käsittelyä, ympäristöhuollon laitteita ja tarvikkeita sekä ympäristöalan konsultointia. Ympäristöteollisuus ja -palvelut YTP ry on Kemianteollisuus ry:n sekä Elinkeinoelämän keskusliiton (EK) jäsenjärjestö. Sen toimisto sijaitsee Helsingissä osoitteessa Eteläranta 10. YTP yhdistyi vuodenvaihteessa 2013–2014 Ympäristöyritysten liitto ry:n (YYL) kanssa, mutta liiton nimi säilyi ennallaan. == Toiminta == Ympäristöteollisuus ja -palvelut YTP ry:n tehtävänä on edistää jäsenten toimintaedellytyksiä jätehuollon ja kierrätyksen toimialalla, edistää jäsenten välistä yhteistoimintaa sekä edustaa jäseniään ja valvoa elinkeinopoliittisia etuja. Liiton toiminnan painopisteitä ovat jätealan lainsäädäntöön ja muuhun sääntelyyn vaikuttaminen, alaa koskevien elinkeinoelämän kantojen koordinointi, osallistuminen julkiseen keskusteluun sekä alan koulutukseen ja tutkimukseen vaikuttaminen. Yhdistyksen hallituksen puheenjohtajana toimii yhteiskuntasuhdejohtaja Jorma Mikkonen Lassila & TIkanoja Oyj:stä ja varapuheenjohtajana yhteiskuntasuhteiden johtaja Risto Pohjanpalo Kuusakoski Oy:stä. == Yhdistyksen jäsenyydet eri järjestöissä == * Elinkeinoelämän keskusliitto (EK) * Kemianteollisuus ry * European Federation of Waste Management and Environmental Services FEAD * European Demolition Association (EDA) *European Recycling Industries’ Confederation, EuRIC:n muovipilarin EPRB :ssä ja paperijaosto ERPA :ssa == Lähteet == * Ympäristöteollisuus ja -palvelut YTP ry:n nettisivut === Viitteet === == Aiheesta muualla == * Ympäristöteollisuus ja -palvelut YTP ry:n verkkosivut Luokka:Suomalaiset ympäristöjärjestöt
Jää murtuu

Jää murtuu on suomalainen jäänmurtaja-aiheinen dokumenttilyhytelokuva vuodelta 1964. == Aiheesta muualla == * Luokka:Vuoden 1964 suomalaiset elokuvat Luokka:Suomalaiset lyhytelokuvat Luokka:Suomalaiset dokumenttielokuvat
Kaakkurilampi (Ikaalinen, Housulampi)

Kaakkurilampi on Pirkanmaalla Ikaalisissa sen pohjoisrajalla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kaakkurilampi on osa Vahojärven-Aurejoen aluetta. == Maantietoa == Lammen pituus on 250 metriä, leveys 150 metriä ja sen pinta- ala on 2,0 hehtaaria. Se sijaitsee erämaassa noin kolme kilometriä Vahojärvestä lounaaseen, missä kangasmaasto on avokallioiden ja pienet ojitettujen soiden täplittämää. Ympäröivältä suolta laskee kaksi suo-ojaa lampeen ja kolmas kaivettu oja toimii lammen laskuojana. Laskuoja kulkee aluksi koilliseen Kirstinkorpeen ja kääntyy hiekkakuoppien kohdalta pohjoiseen ja laskee sitten puolentoista kilometrin jälkeen pieneen Haverinlampeen. Haverinlammen laskuoja jatkaa eteenpäin ja laskee parin kilometrin jälkeen Hankalampeen. Rantaviivan pituus on 600 metriä ja se on suota ja pohjoisranalla avosuota. Lampi on autio eikä sinne johda teitä tai polkuja. Lammen lähelle pääsee Vahojärven kylältä tulevalta tieltä. Ikaalisten ja Parkanon välinen raja kulkee ohitse 600 metriä pohjoisempana. == Lähteet == Luokka:Vahojärven–Aurejoen alue Luokka:Ikaalisten järvet
Kilpa-ajoissa

Kilpa-ajoissa on suomalainen autourheiluaiheinen dokumentti vuodelta 1970. Dokumentti kertoo yhdestä päivästä Keimolan moottoriradalla kesällä 1969. == Aiheesta muualla == * Luokka:Vuoden 1970 suomalaiset elokuvat Luokka:Suomalaiset lyhytelokuvat Luokka:Suomalaiset dokumenttielokuvat
Ali Sabiehin alue

Ali Sabiehin alue () on hallintoalue Djiboutin kaakkoisosassa Somalian ja Etiopian vastaisella rajalla. Sen hallinnollinen keskus on Ali Sabieh. Alueen pinta-ala on 2 400 neliökilometriä ja asukasluku 86 900 henkeä (vuonna 2009, väestönlaskenta). ==Maantiede== Ali Sabiehin alue käsittää 10 prosenttia Djiboutin pinta-alasta. Se rajoittuu lännessä Dikhilin ja pohjoisessa Artan alueisiin, idässä Somaliaan ja etelässä Etiopiaan. Maisemaa leimaavat vuoret ja niiltä alkunsa saavat vadit. Alueella vallitsee kuiva aavikkoilmasto. Vuotuinen sademäärä on 140 millimetriä. Lämpötilat vaihtelevat loka-huhtikuun 20–30 ja kesä-syyskuun 30–45 asteen välillä. ==Hallinnollinen jako ja asutus== Alue jakautuu Ali Sabiehin prefektuuriin sekä Ali Addehin ja Holl Hollin aliprefektuureihin. Alueella on vaaleilla valittava itsehallintoelin. Ali Sabiehin alueella asuu 10,6 prosenttia Djiboutin väestöstä. Kaupunkiväestön osuus on 43,6 ja nomadien 42,6 prosenttia. ==Liikenne, talous ja palvelut== Ali Sabiehin kautta kulkee kulkee Djiboutista Addis Abebaan johtava rautatie. Alueen sisäiset liikenneyhteydet ovat heikot. Paikallisia elinkeinoja ovat karjanhoito, maanviljely, kaupankäynti ja palvelut. Teollisuutta edustaa Ali Sabiehin sementtitehdas. Palveluihin kuuluvat ala- ja yläkoulut, lyseo, tekninen lyseo ja sairaala. Ali Sabiehissa on sähkö- ja vesijohtoverkot. ==Matkailu ja nähtävyydet== Seudun nähtävyyksiä ovat Grand Baran autiomaatasanko, 1286 metriä korkea Arreyvuori, Assamon luonnonsuojelualue antilooppeineen sekä siirtomaa-ajan rakennukset. Matkailupalveluja on vähän. ==Lähteet== ==Aiheesta muualla== * Ali Sabiehin alueneuvoston sivusto Luokka:Djiboutin alueet
Mahaveer Raghunathan

Mahaveer Raghunathan (s. 17. marraskuuta 1998 Chennai) on intialainen autourheilija, joka kilpaili kaudella 2016 GP3-sarjassa suomalaisen Koiranen GP -tallin riveissä Espanjan kilpailuissa saavuttamatta pisteitä. Raghunathanin ensimmäinen formulaluokka oli MRF Challenge, jossa hän kilpaili vuodet 2013–2015. Vuonna 2015 hän kilpaili muun muassa Formula Renault Alps -sarjassa ja Euroopan Formula 3 -mestaruussarjassa. Raghunathan ajoi kauden 2019 MP Motorsportin riveissä F2-sarjaa. Hän saavutti kaudella yhden pisteen ja oli kauden jälkeen sarjan tuloksissa 20:s. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2016 Koiranen GP ESP FEA 23 ESP SPR 24 AUT FEA AUT SPR GBR FEA GBR SPR HUN FEA HUN SPR GER FEA GER SPR BEL FEA BEL SPR ITA FEA ITA SPR MAL FEA MAL SPR ABU FEA ABU SPR 0 27. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2019 MP Motorsport BHR FEA 18 BHR SPR 19 AZE FEA 11 AZE SPR 13 ESP FEA 16 ESP SPR 19 MON FEA 15 MON SPR Kesk. FRA FEA 12 FRA SPR 18 AUT FEA EX AUT SPR EX GBR FEA 15 GBR SPR 18 HUN FEA 17 HUN SPR 19 BEL FEA C BEL SPR C ITA FEA 10 ITA SPR 13 RUS FEA 17 RUS SPR 17 ABU FEA Kesk. ABU SPR 15 1 20. == Lähteet == Luokka:Intialaiset autourheilijat Luokka:Vuonna 1998 syntyneet Luokka:GP3-kuljettajat Luokka:Elävät henkilöt